कर्पूरी ठाकुर ने सरकारी नौकरियों में पिछड़ों के आरक्षण को दो भागों में वर्गीकृत कर अति पिछड़ों की हिस्सेदारी सुनिश्चित तो कर दी लेकिन 90 के दशक से चले उदारीकरण के दौर ने सरकारी नौकरियों की संख्या ही सीमित कर दी। ऊपर से अपने को कर्पूरी ठाकुर का शिष्य बताने वाले लालू प्रसाद यादव ने राजनीति तो पिछड़ों एवं वंचितों के नाम पर की लेकिन सामाजिक न्याय की यह लड़ाई एक सीमा के बाद गतिरोघ का शिकार हो गई। सामाजिक टोटकों और राजनीतिक प्रतीकों से आगे बढ़कर इन समूहों के आर्थिक सशक्तिकरण की कोई योजना नहीं बनी और खुद पिछड़ों में अंतद्र्वंद्व पैदा हो गया।